Diari Oficial de la Generalitat Valenciana


Sumari del DOGV 7484, del 12-03-2015 (2015/2223)

ORDE 23/2015, de 10 de març, de la Conselleria d'Educació, Cultura i Esport, per la qual s'aproven les bases reguladores i es convoquen les subvencions per al foment de l'esport federat i els programes de tecnificació esportiva a la Comunitat Valenciana per a l'any 2015.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7484

Data del DOGV
:   12-03-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/2223


Data del document
:   10-03-2015

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 23/2015, de 10 de març, de la Conselleria d'Educació, Cultura i Esport, per la qual s'aproven les bases reguladores i es convoquen les subvencions per al foment de l'esport federat i els programes de tecnificació esportiva a la Comunitat Valenciana per a l'any 2015.  
 [2015/2223]  
La Llei 2/2011, de la Generalitat, de 22 de març, de l'Esport i l'Activitat Física de la Comunitat Valenciana, establix en l'article 61.2 que les federacions esportives de la Comunitat Valenciana exercixen, per delegació, funcions públiques de caràcter administratiu, i en este cas actuen com a agents col·laboradors de l'Administració autonòmica sota la tutela i la coordinació de la Generalitat. Estes funcions no podran ser delegades en cap cas. Així mateix, en l'article 70.1 assenyala que la Generalitat col·laborarà amb les federacions esportives de la Comunitat Valenciana i facilitarà els recursos econòmics o d'un altre tipus per al compliment de les seues funcions, dins dels límits establits en els pressupostos de la Generalitat.  
D'altra banda, l'esmentada llei establix, en l'article 17, com a mesura de suport als esportistes d'elit, que siguen inclosos en programes de tecnificació esportiva i plans especials de preparació en coordinació amb les federacions esportives. També disposa en l'article 40, dedicat específicament als programes de tecnificació esportiva, que les federacions esportives autonòmiques desenrotllaran programes específics per a la preparació dels seus esportistes més destacats, tot això amb la col·laboració de la Generalitat, i que per a eixa col·laboració en el desenrotllament de programes de tecnificació esportiva i de centres de tecnificació, la Generalitat convocarà ajudes i subvencions.  
  
Per això, fent ús de les facultats que em conferix l'article 47.11 del text refós de la Llei d'Hisenda Pública de la Generalitat,  
  
  
ORDENE  
  
Primer  
Aprovar les bases reguladores de les subvencions a les federacions esportives que desenrotllen la seua activitat en l'àmbit competència de la Generalitat, a les quals es referix esta orde, i que s'inclouen com a annex I.  
  
Segon  
Convocar la concessió de subvencions a les federacions esportives, per a activitats exercides en l'àmbit competencial de la Generalitat incloses en els seus plans o programes que es realitzaran l'any 2015, per un import global màxim d'1.028.900 euros, amb càrrec a l'aplicació pressupostària 38.01.38.621.38, línia de subvenció T0107000. Este import es distribuirà de la manera següent: 520.000 euros per a sufragar gastos ocasionats pel programa I, gestió i funcionament; 348.900 euros per al programa II, activitats esportives, i 160.000 euros per a sufragar gastos ocasionats pel programa III, tecnificació esportiva.  
  
  
Tercer  
Les ajudes convocades per esta convocatòria no necessiten ser notificades a la Comunitat Europea perquè no reunixen els requisits de l'article 107 del TFUE, segons disposa el Decret 147/2007, de 7 de setembre, del Consell, ja que no suposen cap avantatge econòmic atés que les entitats a què s'adrecen les subvencions no exercixen activitats econòmiques en què s'oferisquen al mercat béns o servicis, i, per tant, no hi ha possibilitat de falsejament de la competència.  
  
  
Quart  
Es delega en el director general de l'Esport la facultat de concedir o de denegar estes subvencions, i se l'autoritza perquè dicte les resolucions i instruccions necessàries per al desplegament i l'execució de l'esmentada orde.  
Quint  
Esta orde produirà efectes l'endemà de ser publicada en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra esta ordre, que posa fi a la via administrativa, es podrà interposar potestativament un recurs de reposició, o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs potestatiu de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser publicada en el DOCV.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada en el DOCV.  
  
  
València, 10 de març de 2015  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX I  
Bases reguladores per a la concessió de subvencions adreçades  
al foment de l'esport federat a la Comunitat Valenciana   
i als programes de tecnificació esportiva per a l'any 2015  
  
Primera. Objecte  
Esta orde té com a objecte establir les bases reguladores per a la concessió de subvencions a les federacions esportives per a garantir l'exercici de les funcions públiques de caràcter administratiu que tenen encomanades per llei dins de l'àmbit competencial de la Generalitat, amb el foment de l'esport federat i la col·laboració amb programes de tecnificació esportiva.  
  
Segona. Conceptes subvencionables  
Els gastos subvencionables correspondran a activitat realitzada des de l'1 de gener al 16 de novembre de 2015, i seran subvencionables els conceptes següents:  
2.1. Programa I: la gestió i el funcionament ordinaris, relatius a l'organització federativa (gastos del personal d'administració, material d'oficina, lloguers, subministraments, tributs, reunions dels òrgans de govern i representació, publicacions, etc.).  
2.2. Programa II: l'organització, promoció i exercici d'activitats esportives ordinàries.  
Als efectes d'esta convocatòria, es consideraran com a activitats esportives ordinàries les competicions esportives organitzades per iniciativa de la federació esportiva, en col·laboració amb la seua federació espanyola, o a proposta de clubs o altres entitats esportives públiques o privades, dins de les competències de la federació autonòmica, i que no estiguen previstes en altres convocatòries d'ajudes de la Generalitat.  
  
2.3. Programa III: el desenrotllament de programes de tecnificació esportiva.  
Es consideraran programes de tecnificació aquells que engloben actuacions adreçades a la millora del rendiment esportiu i l'obtenció de resultats qualitatius i quantitatius dels esportistes de la Comunitat Valenciana, seleccionats per a estos per mitjà d'entrenaments i concentracions i, excepcionalment, amb la participació en determinades competicions nacionals i/o internacionals, com a part de la seua preparació específica; en queden totalment excloses totes les competicions denominades campionats d'Espanya o copes del Rei o de la Reina.  
  
Les subvencions concedides en el programa III es destinaran a sufragar els gastos ocasionats pel desenrotllament d'un programa de tecnificació esportiva, únicament i exclusivament en relació amb:  
a) Personal tècnic: honoraris mitjançant nòmines, factures i rebuts legals.  
b) Entrenaments i/o concentracions: gastos d'allotjament, locomoció i restauració d'esportistes i tècnics del programa, relacionats exclusivament amb els entrenaments específics de tecnificació i amb les concentracions a este efecte.  
c) Excepcionalment, la participació en competicions nacionals i/o internacionals com a part de la preparació esportiva general: gastos d'allotjament, locomoció, restauració i inscripció d'esportistes i tècnics del programa per l'assistència a competicions que figuren en el projecte. No suposarà en cap cas objectiu d'estos programes els gastos ocasionats per la participació dels esportistes i/o tècnics dels esmentats programes en els diferents campionats oficials d'Espanya o copes del Rei o de la Reina, ja siguen individuals, de seleccions, de comunitats autònomes, universitaris, de federacions, de clubs, fases de sector o semblants.  
  
d) Altres gastos degudament detallats i justificats, excepte material immobilitzat.  
La suma total dels gastos inclosos en els quatre apartats anteriors que perceba directament el personal tècnic no podrà superar el 70 per cent de la subvenció concedida.  
  
Tercera. Gastos exclosos de finançament amb càrrec a la subvenció concedida  
3.1. Activitats els gastos de les quals estan exclosos de finançament amb càrrec a esta subvenció per la seua finalitat o per estar subvencionades en unes altres convocatòries d'ajudes:  
- Jocs Esportius de la Comunitat Valenciana.  
- Ajudes per a material immobilitzat.  
- Plans d'especialització esportiva de Cheste.  
- Programes de tecnificació esportiva subvencionats per línia nominativa perquè tenen lloc en centres de tecnificació esportiva.  
- Esdeveniments esportius especials organitzats a la Comunitat Valenciana.  
- Campanyes de promoció específiques de determinats esports.  
- Qualsevol convocatòria de subvenció específica en matèria esportiva que puga establir la Generalitat.  
3.2. També queden exclosos de finançament amb càrrec a esta subvenció els gastos derivats d'explotacions econòmiques que no coincidisquen amb l'objecte social o amb la finalitat específica de les federacions.  
3.3. Gastos exclosos de finançament amb càrrec a la subvenció concedida per la seua naturalesa:  
- Adquisició d'immobilitzat, material o immaterial de qualsevol tipus.  
- Adquisició de béns destinats a la venda.  
- Aportacions a sistemes complementaris de pensions.  
- Tributs ocasionats per la realització d'activitats econòmiques no exemptes de tributació pels rendiments obtinguts. Se n'exclouen els tributs locals que hagen de satisfer les federacions autonòmiques, no declarades d'utilitat pública, o aquelles no acollides al règim fiscal especial establit en la Llei 49/2002, de 23 de desembre.  
- Remuneracions o compensacions econòmiques als membres dels òrgans de govern i representació, quant al seu càrrec.  
- Multes i recàrrecs per pròrroga o constrenyiment imposat per qualsevol administració pública.  
- Bitllets emesos i no utilitzats, excepte justificació raonada.  
- Gastos extres d'hotel (telèfon, alcohol, vídeos, tabac, propines, etc.)  
- Indemnitzacions per raó de servici que superen les quanties màximes establides per la legislació vigent de l'impost sobre la renda de les persones físiques (IRPF). En cas de presentació, es computaran exclusivament per les esmentades quanties màximes.  
- Gastos ocasionats per menjades de treball, excepte aquelles l'objecte de les quals siga la realització d'una activitat esportiva directa.  
  
- Gastos sumptuaris (tabac, regals, menjades o estades en establiments considerats de luxe, etc.) no imprescindibles per als fins federatius.  
- Gastos socials (beques, primes per assegurança de vida, etc.), excepte la quota a la Seguretat Social i la resta de cotitzacions socials.  
- Gastos financers i interessos deutors dels comptes bancaris.  
- Indemnitzacions per acomiadament.  
- Gastos d'altres exercicis (els meritats en anys diferents al de l'aplicació de la subvenció).  
- Subvencions o ajudes dineràries a fons perdut a membres de qualsevol estament federatiu.  
- Manteniment d'instal·lacions esportives gestionades per federacions.  
- Llicències federatives i assegurances esportives.  
- Bestretes reintegrables.  
3.4. Respecte de l'impost sobre el valor afegit (IVA):  
- Si la federació esportiva només realitza operacions declarades exemptes, en virtut del que disposa l'article 20.1.13 de la Llei 37/1992, de 28 de desembre, de l'Impost sobre el Valor Afegit, es podrà justificar íntegrament amb càrrec a la subvenció concedida l'IVA suportat.  
  
- Si la federació esportiva realitza també operacions no declarades exemptes, només podrà justificar amb càrrec a la subvenció concedida l'IVA suportat no deduïble derivat d'eixes operacions, per aplicació del percentatge de prorrata que se li aplique.  
  
Quarta. Beneficiaris  
Podran ser beneficiaris de les subvencions regulades per esta orde les federacions esportives que realitzen la seua activitat dins de l'àmbit competencial de la Generalitat i que reunisquen els requisits per a obtindre la condició de beneficiari, d'acord amb l'article 13 de la Llei 38/2003, de 17 de novembre, General de Subvencions.  
Les federacions que tinguen una subvenció per línia nominativa en els pressupostos de la Generalitat per a l'exercici d'activitats per al foment de l'esport federat i/o tecnificació esportiva no podran ser beneficiàries de subvenció per a eixa mateixa finalitat.  
  
Quinta. Sol·licituds, documentació i termini  
5.1. Les sol·licituds de les subvencions regulades en esta orde hauran d'ajustar-se al model que figura com a annex II, en el qual s'expressarà la quantitat que se sol·licita basant-se en la previsió pressupostària de gastos dels programes I i II. Així mateix, aquelles federacions que desenrotllen un programa de tecnificació esportiva podran sol·licitar subvenció per al programa III, i hauran d'indicar-ho en la sol·licitud.  
5.2. En la sol·licitud, els interessats autoritzaran la Conselleria d'Educació, Cultura i Esport per a comprovar, per mitjans telemàtics, que estan al corrent de les obligacions amb l'Agència Estatal d'Administració Tributària, amb la Hisenda de la Generalitat i amb la Tresoreria General de la Seguretat Social.  
No obstant això, les esmentades autoritzacions podran ser denegades expressament pels sol·licitants, i en este cas hauran de facilitar els corresponents certificats que ho acrediten.  
5.3. La petició de subvenció es realitzarà per a finançar gastos derivats dels programes pressupostaris I, II i III, tal com es definixen en la base 2.  
5.4. Les sol·licituds es presentaran preferentment en el registre de la Conselleria d'Educació, Cultura i Esport i en les seccions territorials d'Esports d'Alacant, Castelló i València, o en qualsevol dels llocs i pels procediments a què fa referència l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999.  
  
Quan la sol·licitud es remeta per correu certificat, haurà de presentar-se en la corresponent oficina de Correus en un sobre obert perquè puga ser estampat el segell de la data en l'imprés de sol·licitud.  
Així mateix, podrà realitzar-se la presentació telemàtica de les sol·licituds, i per a això s'accedirà al Catàleg de servicis públics interactius de la Generalitat en la pàgina https://www.tramita.gva.es, i se seleccionarà el servici corresponent. Per a poder accedir a este sistema telemàtic, el sol·licitant haurà de disposar de la firma electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), ambdós emesos per l'Institut Valencià de Finances. En cas de presentar un certificat digital de persona física i d'actuar en representació d'una persona jurídica, s'haurà d'inscriure prèviament en el Registre de Representacions de Caràcter Voluntari davant de la Generalitat per a la realització de tràmits per via telemàtica. Si alguns dels documents que cal aportar junt amb la sol·licitud no poden ser presentats de forma telemàtica, s'entregaran per mitjà del registre d'entrada en el termini més breu possible dins de l'establit en l'apartat 5.7 d'esta orde.  
5.5. La sol·licitud la firmarà la persona que en el moment de presentar-la exercisca la representació de la federació esportiva, per la qual cosa haurà d'adjuntar un document que ho acredite, llevat que l'acreditació conste en la Direcció General de l'Esport, i haurà d'anar acompanyada de la documentació següent:  
a) Projecte esportiu de la federació, en el qual estaran inclosos les activitats i els programes esportius, el calendari i els objectius perseguits per la federació per a l'any corresponent.  
b) Dades de clubs i d'esportistes associats a la federació durant l'any anterior (annex III).  
c) Certificat expedit per qui exercisca la secretaria de la federació, amb el vistiplau de la presidència, que continga els acords adoptats per la junta directiva relatius a l'aprovació del projecte esportiu de la federació, indicat en l'apartat a.  
d) Projecte específic per al programa de tecnificació esportiva, d'acord amb la base octava d'este annex (només les federacions que sol·liciten subvenció per al programa III).  
e) Model de domiciliació bancària en què conste la titularitat del compte bancari on es vulga rebre la subvenció sol·licitada (annex IV). No serà necessari si s'ha presentat en una altra convocatòria; no obstant això, haurà d'indicar-se en quin compte i el número d'este.  
f) Declaració responsable de no estar incurs en les prohibicions per a obtindre la condició de beneficiari assenyalades en l'article 13 de la Llei 38/2003, de 17 de novembre, General de Subvencions. Esta declaració està inclosa en l'apartat E de la sol·licitud.  
5.6. La documentació que acompanye la sol·licitud podrà presentar-se en una còpia degudament compulsada i confrontada amb els originals, excepte la sol·licitud i el model de domiciliació bancària, que hauran de presentar-se en un document original.  
5.7. El termini de presentació de les sol·licituds és de vint hàbils a comptar de l'endemà de publicar-se la convocatòria en el DOCV.  
  
5.8. No seran admeses a tràmit les sol·licituds que es presenten fora del termini establit en el paràgraf anterior, i es resoldran com a no admeses; la no-admissió haurà de ser notificada als interessats en els termes que preveu l'article 59 de la Llei 30/1992, de 26 de novembre.  
  
  
Sexta. Esmena de sol·licituds  
Si les sol·licituds no reunixen els requisits exigits o no s'acompanyen dels documents preceptius, es requerirà als interessats que, de conformitat amb el que establix l'article 71 de la Llei 30/1992, de 26 de novembre, en el termini de 10 dies esmenen la falta o aporten els documents preceptius, amb la indicació que, si no ho fan així, es considerarà que desistixen de la seua petició, després d'una resolució que haurà de ser dictada en els termes que preveu l'article 42.1 de la llei mencionada.  
  
  
Sèptima. Definició de programa de tecnificació esportiva (programa III)  
7.1. Als efectes d'esta convocatòria, es considerarà com a com a programa o projecte de tecnificació esportiva aquell que arribe a un mínim d'hores mensuals d'entrenament específic de tecnificació, de mitjana anual, bé siga de caràcter físic, tècnic, tàctic o d'una altra índole. Esta mitjana es fixa, als efectes d'esta convocatòria, en 12 hores mensuals d'entrenaments específics durant el període que dure la temporada, al marge de qualsevol altra activitat que puga ser realitzada com a programa de tecnificació. Haurà de tindre almenys una instal·lació principal, amb un horari concret i amb la dedicació d'un entrenador específic, on tinguen lloc els entrenaments i on hagen d'assistir els esportistes inclosos, a més d'aquelles altres concentracions o activitats temporals que puguen preveure's.  
7.2. L'objectiu d'estos programes de tecnificació esportiva és elevar el nivell del rendiment esportiu dels esportistes que n'estiguen afectats i la possible incorporació als programes de suport a esportistes d'alt nivell del Consell Superior d'Esports.  
  
Octava. Projecte del programa de tecnificació esportiva  
En els projectes dels programes de tecnificació esportiva s'hi inclouran i s'especificaran els punts següents:  
8.1. Criteris tècnics aplicats per la federació per a la selecció dels esportistes que compondran el grup.  
8.2. Relació d'esportistes que formen el grup, amb indicació de si té la condició d'esportista d'elit; l'any de naixement; la categoria; el club de pertinença; els millors resultats esportius internacionals, nacionals i autonòmics obtinguts l'any anterior, i els objectius esportius concrets, quantificables i mesurables quant a resultats per a la temporada actual. Esta relació d'esportistes seleccionats estarà acompanyada obligatòriament de les fitxes corresponents de dades personals, amb el consentiment i el compromís de l'esportista de formar part del programa de tecnificació per al 2015, segons el model que figura com a annex V d'esta convocatòria.  
8.3. Personal tècnic responsable del programa: coordinador i tècnics, entrenadors, preparadors físics, psicòlegs, fisioterapeutes, massatgistes, metges, etc., amb especificació de quina és la titulació de cada un d'ells i la seua actuació específica en el programa de tecnificació de la federació.  
8.4. Activitats específiques que es realitzaran com a programa de tecnificació durant l'any 2015: entrenaments, concentracions, proves medicoesportives, controls físics, etc.; s'indicarà, en tot cas, quins esportistes són els implicats, així com els horaris, les dates i les seus.  
  
8.5. Relació de competicions nacionals i/o internacionals en les quals, excepcionalment, es participarà com a part de la preparació dels esportistes del programa, amb indicació de les seus, les dates i els esportistes del programa que participaran en cada una d'estes; se n'exceptuen els campionats d'Espanya i les copes del Rei o de la Reina, segons indica la base 2.3, apartat c), d'este annex.  
8.6. Pressupost total detallat d'ingressos i gastos del programa de tecnificació esportiva per a l'any 2015, referit als conceptes indicats.  
  
  
Novena. Selecció dels esportistes que integren els programes de tecnificació esportiva  
La selecció dels esportistes que integren el programa serà per compte de la federació esportiva autonòmica corresponent, sempre sobre la base dels criteris que es determinen en el projecte. Els esmentats esportistes hauran de complir els requisits següents:  
a) Estar en possessió de la corresponent llicència oficial i en vigor de la federació esportiva.  
b) Complir 17 anys o més durant l'any per al qual es convoca la subvenció, excepte en les modalitats de gimnàstica i escacs.  
c) No estar inclòs en un pla d'especialització esportiva desenrotllat a Cheste.  
d) Estar empadronat, en el moment de la inclusió en el programa, en un municipi de la Comunitat Valenciana.  
e) Nivell esportiu: tindran la consideració d'esportistes del programa de tecnificació aquells que hagen sigut seleccionats per la federació esportiva i que hagen sigut inclosos en les llistes d'esportistes d'elit de nivell A o de nivell B de la Comunitat Valenciana. La federació esportiva podrà proposar un segon grup d'esportistes per a determinades activitats, que no tindrà esta consideració, sempre seguint criteris esportius per haver aconseguit en categories superiors als setze anys un dels sis primers llocs en els dos últims campionats d'Espanya oficials o dels tres primers en el campionat autonòmic, o ser component de la selecció autonòmica.  
  
Deu. Tramitació i resolució  
10.1. L'òrgan encarregat de la instrucció del procediment serà el Servici d'Esport de Competició i Entitats Esportives, que, d'ofici, acordarà totes les actuacions necessàries per a la determinació, el coneixement i la comprovació de les dades en virtut de les quals ha de pronunciar-se la resolució.  
10.2. Es constituirà una comissió tècnica d'avaluació formada per set membres, nomenats pel director general de l'Esport, encarregada de l'estudi i la valoració de les sol·licituds presentades. Esta comissió estarà composta per:  
Presidència: la persona que ocupe la subdirecció de la Direcció General de l'Esport.  
Vocalies: la persona que ocupe la direcció del Servici d'Esport de Competició i Entitats Esportives; les persones que ocupen les direccions de les seccions d'Esport de les direccions territorials d'Educació, Cultura i Esport, i un tècnic o tècnica d'esport de la Direcció General de l'Esport designat per la persona que ocupe la direcció del Servici d'Esport de Competició i Entitats Esportives.  
Secretaria: la persona que ocupe la direcció de la Secció de Desenrotllament de l'Esport.  
10.3. Esta comissió, per mitjà de l'òrgan instructor, elevarà al director general de l'Esport la proposta de subvencions corresponent.  
10.4. A la vista de la proposta de resolució formulada, el director general de l'Esport resoldrà la concessió o la denegació de les sol·licituds presentades, en el termini màxim de sis mesos des de la publicació de la convocatòria en el DOCV.  
Una vegada transcorregut este termini sense que s'haja dictat i notificat la resolució expressa, les sol·licituds es consideraran denegades. La Direcció General de l'Esport notificarà a les federacions sol·licitants la resolució de concessió o de denegació de les sol·licituds presentades.  
  
Onze. Criteris de valoració  
11.1. La concessió o la denegació, si és el cas, de les subvencions corresponents als programes I i II, així com la quantificació econòmica d'estes, es realitzaran tenint en compte els criteris següents:  
1. Major capacitat d'autofinançament: fins a 5 punts.  
2. Major repercussió de l'activitat en la promoció esportiva en edat escolar, esportistes en categories inferiors, participació en esport escolar, col·laboració amb ajuntaments i centres escolars en la pràctica esportiva: fins a 20 punts.  
3. Consideració com a esport olímpic o autòcton de les modalitats esportives gestionades, nombre més alt i nivell d'esportistes d'elit: fins a 15 punts.  
4. Grau d'implantació territorial, basant-se en el nombre més alt de persones afiliades a la federació i diferents modalitats i especialitats esportives gestionades: fins a 10 punts.  
5. Projecte esportiu de la federació, amb el calendari de competicions de la temporada esportiva en curs i actuacions d'àmbit autonòmic i provincial que afavorisquen més el foment, la promoció i la divulgació de la modalitat esportiva corresponent: fins a 20 punts.  
  
6. Major consolidació de les estructures federatives i el seu suport de gestió, organització i manteniment del desenrotllament esportiu federat; una major modernització de les estructures federatives i l'ús de noves tecnologies; la utilització de servicis i espais comuns amb altres federacions: fins a 30 punts.  
11.2. La valoració de les sol·licituds corresponents al programa III, programes de tecnificació esportiva, s'efectuarà tenint en compte els criteris següents:  
A) Per als programes de tecnificació que han rebut subvenció de la Generalitat l'any anterior, fins a un màxim de 150 punts aconseguits pels conceptes següents:  
1. Experiència i valoració del funcionament del programa en anys anteriors: fins a 100 punts:  
1.a) Anys de permanència continuats amb subvenció concedida per la Generalitat per a programes de tecnificació, un punt per any, fins a 10 punts.  
1.b) Valoració del seguiment de l'últim programa subvencionat: fins a 60 punts.  
- Consecució d'objectius de l'any anterior: fins a 20 punts.  
- Coordinació del programa, presentació d'informes, contingut d'estos, compliment dels terminis, justificacions, etc.: fins a 20 punts.  
  
- Adequació del programa desenrotllat durant l'any al projecte presentat al seu dia i utilització dels servicis de suport a l'esportista en els centres dependents de la Generalitat: fins a 20 punts.  
1.c) Finançament del programa: fins a 20 punts:  
- Percentatge corresponent al suport econòmic d'unes altres entitats segons la liquidació del pressupost del programa de l'any anterior: fins a 10 punts.  
- Percentatge del total de gastos corresponent al coordinador i als tècnics del programa: fins a 10 punts.  
1.d) Esportistes del programa de l'any anterior: fins a 10 punts.  
Esportistes que van formar el grup i que apareixen en les dos últimes llistes d'esportistes d'elit de la Comunitat Valenciana publicades en el DOCV, en els nivells A o B, a un punt per esportista: fins a 10 punts.  
2. Projecte esportiu presentat per a l'any 2015: fins a 50 punts.  
2.a) Nivell dels esportistes sobre resultats presentats: fins a 20 punts.  
2.b) Activitats plantejades per al desenrotllament del programa al llarg de l'any, ben sovint d'actuacions diària, setmanal, mensual o una altra, i quadro tècnic per al desenrotllament de les esmentades activitats: fins a 30 punts.  
B) Per als projectes de programes de federacions esportives que no hagen rebut subvenció de la Generalitat l'any anterior, es considerarà la valoració referent al projecte esportiu presentat per a l'any 2015, sobre 50 punts, tal com figura en l'apartat A.2 de la base 11.2.  
  
La comissió valorarà, en primer lloc, els projectes presentats per les federacions esportives que van tindre subvenció per este concepte l'any anterior, a fi de donar continuïtat als programes esportius de tecnificació que ja s'estan desenrotllant, ja que es considera imprescindible la continuïtat en el temps com una de les formes ideals de complir els objectius generals d'estos programes de tecnificació esportiva.  
  
Posteriorment, la comissió valorarà la resta de projectes presentats.  
  
Una vegada finalitzada la valoració, s'establirà un orde de prelació entre els projectes que hagen aconseguit superar el 50 per cent dels punts per a cada un dels dos casos considerats per la comissió, ordenats de major a menor puntuació, i es realitzarà entre estos la distribució econòmica corresponent amb la distribució de mòduls de subvenció proporcionalment a la puntuació, des dels de major puntuació fins als de menor puntuació, fins a exhaurir el crèdit pressupostari.  
  
Dotze. Termini d'execució  
Les actuacions que se subvencionen hauran de realitzar-se durant l'any 2015.  
  
Tretze. Finançament de les activitats subvencionades  
13.1. Les subvencions que s'atorguen a l'empara d'estes bases reguladores seran compatibles amb unes altres subvencions, ajudes, ingressos o recursos per a la mateixa finalitat procedents de qualssevol administracions o ens públics o privats, nacionals, de la Unió Europea o d'organismes internacionals, sense perjuí del que disposa el paràgraf següent.  
13.2. L'import de les subvencions no podrà ser, en cap cas, d'una quantia que, aïlladament o en concurrència amb unes altres subvencions, ajudes, ingressos o recursos, supere el cost de l'activitat subvencionada. En este cas, la federació haurà de comunicar-ho a la Direcció General de l'Esport.  
  
Catorze. Obligacions dels beneficiaris  
14.1. Les federacions esportives subvencionades estan obligades a:  
  
a) La realització, justificació i difusió de l'activitat, i a la resta de condicions previstes en els articles 14 i 18.4 de la Llei 38/2003, de 17 de novembre, General de Subvencions.  
b) Haver rendit, davant de la Direcció General de l'Esport, els comptes anuals de l'exercici anterior, en compliment de l'article 46 del Decret 60/1998.  
c) Fer constar expressament en totes les activitats, actes, material de difusió, publicitat i pàgina web de la federació, la col·laboració de la Generalitat.  
14.2. Les federacions esportives que desenrotllen un programa de tecnificació esportiva subvencionat per esta convocatòria estan obligades a:  
a) Realitzar els programes per als quals va ser concedida la subvenció, que serà d'exclusiva responsabilitat de l'entitat. Així mateix, correran pel seu compte els mitjans humans i materials que es necessiten per a complir-los, inclús les obligacions fiscals i de la Seguretat Social que se'n deriven.  
b) Presentar a la Direcció General de l'Esport les adaptacions tècniques i pressupostàries al projecte presentat en funció de la subvenció concedida, si és el cas, i a notificar qualsevol proposta de canvi o de modificació del programa i dels pressupostos presentats, en el moment en què es produïsca.  
c) Presentar la documentació següent:  
c.1) Informe tècnic  
Es presentarà després de conéixer l'import de la subvenció i en un termini de 15 dies hàbils, i constarà almenys dels noms, cognoms, data de naixement i club de pertinença dels esportistes definitivament seleccionats, amb especificació de les baixes i altes que s'han produït respecte al projecte inicial i els motius que les han causades, les activitats exercides com a programa fins a la data de presentació de l'informe i les previstes fins a final d'any. S'acompanyarà de l'adaptació tècnica i pressupostària a la subvenció concedida, si és el cas.  
c.2) Memòria final  
Es presentarà abans del 30 de desembre de 2015. Per a confeccionar-la, la Direcció General de l'Esport facilitarà un model que arreplegarà, com a mínim, els punts següents:  
1) Actuacions realitzades com a programa de tecnificació en el segon semestre de l'any.  
2) Resultats esportius obtinguts pels esportistes del programa en les competicions nacionals o internacionals disputades durant este any i relació de convocats per la federació espanyola corresponent per a la selecció nacional.  
3) Participants durant l'any 2015 amb la selecció autonòmica.  
4) Compliment d'objectius dels esportistes del programa.  
5) Llistat total d'esportistes inclosos en el programa de tecnificació durant l'any i qualsevol altra informació que la federació considere d'interés.  
  
Quinze. Justificació, termini i pagament  
El gasto de la subvenció i l'aportació de fons propis als programes subvencionats hauran d'acreditar-se d'acord amb allò que s'estipula en l'article 30 de la Llei 38/2003, de 17 de novembre, General de Subvencions, i revestirà la forma de compte justificatiu.  
15.1. Justificació de la subvenció  
15.1.1. Certificat del gasto realitzat i finançat amb la subvenció de la Direcció General de l'Esport, d'acord amb l'annex VI.1 (Justificació subvenció). El certificat inclourà els programes subvencionats: I Gestió i funcionament, II Activitats esportives, i III Programes de tecnificació esportiva, i es detallaran altres ingressos o subvencions que financen els programes, amb indicació de l'import i de la procedència.  
15.1.2. Compte justificatiu de cada un dels programes, el qual, d'acord amb el que disposa l'article 75 del Reglament de la Llei General de Subvencions, haurà de contindre la informació següent:  
- Relació de gastos degudament ordenats i numerats, amb especificació dels perceptors, imports corresponents i data de pagament; s'hi farà constar que les factures justificatives corresponen efectivament a pagaments realitzats i derivats de la finalitat per a la qual va ser concedida la subvenció (annex VI.2, Gastos programes).  
- Memòria esportiva, que es presentarà en la rendició de comptes, tal com s'ha indicat en la base 14.1.b) d'esta convocatòria.  
- Informe tècnic i memòria final del programa de tecnificació esportiva, si és el cas, que s'ajustaran a les indicacions arreplegades en la base 14.2 d'este annex.  
15.1.3. Els beneficiaris hauran de presentar, a més dels comptes justificatius, les corresponents factures originals, amb còpia, que els seran tornades perquè les conserven, una vegada comprovades i estampillades pel Servici d'Esport de Competició i Entitats Esportives, i que quedaran a disposició de la Generalitat i de la Intervenció General.  
15.1.4. Els justificants integrants de cada compte justificatiu hauran de complir els requisits establits en el Reial Decret 1619/2012, de 30 de novembre, pel qual s'aprova el reglament pel qual es regulen les obligacions de facturació.  
15.2. Termini de presentació  
15.2.1. El termini límit de presentació del certificat i del compte justificatiu corresponent a la subvenció de la Direcció General de l'Esport finalitza el 16 de novembre de 2015.  
15.2.2. Si transcorre el termini establit de justificació i no es presenta, es requerirà al beneficiari que, en el termini improrrogable de 15, ho faça. La falta de presentació de la justificació en el termini establit en este apartat comportarà la pèrdua de la subvenció i la resta de responsabilitats establides en la Llei General de Subvencions. La presentació de la justificació en el termini addicional establit en este apartat no eximirà el beneficiari de les sancions que, d'acord amb la Llei General de Subvencions, corresponguen.  
  
15.2.3. A fi d'acreditar l'execució dels pressupostos que es van indicar en la sol·licitud de subvenció, les federacions esportives hauran de presentar, abans del 31 de gener de 2016, el certificat (annex VI.1) i les relacions de tots els gastos, tant els subvencionats com els finançats amb uns altres recursos, per a cada un dels programes subvencionats. Estes relacions podran presentar-se seguint el model de comptes justificatius (annex VI.2), relacions individualitzades, llistats comptables o semblants, sense necessitat que s'adjunten en este cas les factures acreditatives.  
15.3. Abonament de les subvencions  
15.3.1 L'abonament de les subvencions s'efectuarà amb l'aprovació prèvia dels comptes justificatius presentats pel beneficiari, en la totalitat o en dos parts. La primera part de la justificació es realitzarà obligatòriament per un import, com a mínim, del 25 per cent de la subvenció aprovada en la resolució de concessió per a cada un dels programes.  
  
15.3.2. No podrà proposar-se el pagament de subvencions a beneficiaris que no hagen justificat correctament les subvencions concedides.  
  
15.3.3. El pagament s'efectuarà per mitjà d'una transferència bancària al compte que el sol·licitant haja indicat en la sol·licitud.  
  
Setze. Modificació de la resolució de concessió  
16.1. La modificació de la resolució de concessió de subvenció s'ajustarà al que establix l'article 36 de la Llei 38/2003, de 17 de novembre, General de Subvencions.  
16.2. En cas que augmente la dotació pressupostària d'esta línia, es distribuirà este augment entre els sol·licitants, sense necessitat d'obrir nou termini de sol·licituds, en aplicació dels criteris establits en estes bases.  
16.3. Una vegada presentada l'adaptació pressupostària a la subvenció concedida per al programa de tecnificació esportiva, podrà ser motiu de minoració de la subvenció no ajustar-se als conceptes subvencionables, tal com s'indica en la base 2.3.  
16.4. Podrà ser motiu de minoració de la subvenció no haver justificat tots els gastos, tant dels corresponents a la subvenció de la Direcció General de l'Esport, com del total dels previstos en la sol·licitud per programes, sense un raonament motivat de les causes que ho justifiquen adequadament.  
  
Dèsset. Causes de reintegrament  
La nul·litat o el reintegrament de les subvencions concedides es determinarà de conformitat amb el que disposa l'article 37 de la Llei 38/2003, de 17 de novembre, General de Subvencions.  
  
Díhuit. Legislació aplicable  
Per a tot allò no previst en esta orde, els beneficiaris se sotmetran al que establixen la Llei General de Subvencions, la Llei d'Hisenda Pública de la Generalitat Valenciana i la Llei de Pressupostos de la Generalitat per a l'exercici 2015.